31994D0678
L 269/40
JURNALUL OFÍCIAL AL UNIUNII EUROPENE
DECIZIA COMISIEI
din 14 octombrie 1994
de modificare a Deciziei 92/452/CEE de stabilire a listei echipelor autorizate de recoltare de embrioni, în țările terțe, pentru exportul în Comunitate de embrioni de animale din specia bovină
(Text cu relevanță pentru SEE)
(94/678/CEE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Directiva 89/556/CEE a Consiliului din 25 septembrie 1989 privind condițiile de sănătate animală care reglementează comerțul intracomunitar și importurile din țări terțe de embrioni de animale domestice din specia bovină (1), astfel cum a fost modificată ultima dată prin Decizia 94/113/CE a Comisiei (2), în special articolul 8,
întrucât Decizia 92/452/CEE a Comisiei (3), astfel cum a fost modificată ultima dată prin Decizia 94/608/CE (4), a stabilit lista echipelor de recoltare de embrioni autorizate în țările terțe pentru exportul în Comunitate de embrioni de animale domestice din specia bovină;
întrucât, în conformitate cu Directiva 93/52/CEE a Consiliului (5), țările terțe pot autoriza echipe de producție de embrioni care să furnizeze embrioni fecundați sau cultivați in vitro pentru exportul în Comunitatea Europeană;
întrucât autoritățile veterinare competente din Statele Unite ale Americii au comunicat o listă a echipelor de producție de embrioni și modificări la lista lor de echipe de recoltare de embrioni, iar Republica Cehă și Israel au comunicat liste de echipe de recoltare de embrioni autorizate pe teritoriul lor;
întrucât, având în vedere dispozițiile Acordului privind Spațiul Economic European, nu este necesară păstrarea listei de echipe de recoltare de embrioni pentru importurile de embrioni de animale din specia bovină provenind din Austria;
întrucât este, prin urmare, necesară modificarea Deciziei 92/452/CEE în scopul autorizării oficiale a echipelor de producție de embrioni din Statele Unite ale Americii și a echipelor de recoltare de embrioni din Republica Cehă și Israel;
întrucât măsurile prevăzute de prezenta decizie sunt în conformitate cu avizul Comitetului permanent veterinar,
ADOPTĂ PREZENTA DECIZIE:
Articolul 1
Decizia 92/452/CEE se modifică după cum urmează:
1.
în titlu, cuvintele „și de echipe de producție de embrioni” se adaugă după cuvintele „de echipe de recoltare de embrioni”;
2.
anexa se înlocuiește cu anexa la prezenta decizie.
Articolul 2
Prezenta decizie se adresează statelor membre.
Adoptată la Bruxelles, 14 octombrie 1994.